hotchpotch/miracl-hf-unified huggingface dataset:
Would You Love a Monsterman?
Would You Love a Monsterman? on hard rock/heavy metal -yhtye Lordin läpimurtohitti ja ensimmäinen virallinen single vuodelta 2002. Single nousi toisella viikollaan Suomen listaykköseksi. Radio Rockin "1000 kaikkien aikojen kovinta rockbiisiä" -listassa Would You Love A Monsterman on sijalla 708.
Kappaleen alkuperäisen version nauhoitti Mr. Lordi vuonna 1993 nimellä "I Would Do It All for You". Kappaleen uusin versio nauhoitettiin ja julkaistiin vuonna 2006 singlenä ja musiikkivideona.
Alkuperäisen version kappaleesta teki Mr. Lordi vuonna 1993 nimellä "I Would Do It All For You". Kappale löytyy demoalbumilta "Napalm Market", jota ei koskaan virallisesti julkaistu.
Singlellä olevat kappaleet ovat eri versioita kuin "Get Heavy" -albumilla. 500:lle ensimmäiselle singlen ostajalle kesällä 2002 jaettiin myös Mr. Lordin tekemä 12-sivuinen "Monster Magazine" -sarjakuvalehti, joka on nykyisin todellinen keräilyharvinaisuus.
Lisäksi single sisältää "Would You Love a Monsterman?" -musiikkivideon. Musiikkivideolla pieni tyttö on saapunut syksyiselle hautausmaalle, jossa haudoista esiin nousevat Lordin jäsenet.
Kappaleesta julkaistiin uusioversio ja uusi musiikkivideo syksyllä 2006. Uusioversio julkaistiin Yhdysvaltojen markkinoita varten. 
Single julkaistiin promo-muodossa radioasemien soitettavaksi, mutta singlen olisi voinut saada Olvin järjestämästä "Lordi Cola" -kilpailusta nimikirjoituksilla tai ilman. Singleä valmistettiin vain muutama sataa kappaletta, mikä tekee siitä harvinaisen. "Would You Love A Monsterman 2006"-musiikkivideo sijoittuu ruumishuoneeseen, jossa alkaa tapahtua yliluonnollisia asioita. Huoneessa olleet kaksi miestä kuolee ja nainen joutuu Lordin valtaan.
Who’s Your Daddy?
Who’s Your Daddy? on Lordin singlejulkaisu ja kappale vuodelta 2006. Kappaleesta on tehty myös musiikkivideo. Kappale kohosi Suomen singlelistalla parhaimmillaan ykkössijalle. Singlestä on myös tehty Special Edition-versio Saksaan, joka sisältää enemmän kappaleita kuin Suomen versio. Kappaleen musiikkivideo sijoittuu high schoolin tyhjään juhlasaliin, jonne Lordi ilmestyy.
”Who’s your Daddy” on myös suosittu englanninkielinen sanonta, jonka sanoja vaatii sanonnan kohteelta kunnioitusta. Sanonnalla saattaa olla seksuaalinen sävy.
Devil Is a Loser
Devil Is a Loser on Lordin singlejulkaisu ja musiikkivideo vuodelta 2003. Singlestä on saatavana sekä suomalainen että saksalainen versio. Kappaleen musiikkivideolla yhtye ilmestyy kutsumatta halloween-juhliin.
Single sisältää nimikkokappaleen lisäksi kappaleen ”Don’t Let My Mother Know” (kesto 3:30). Nykyisin kappale on harvinainen, eikä yhtye ole esittänyt sitä konserteissaan vuoden 2003 jälkeen. "Get Heavy" julkaistiin Yhdysvalloissa toukokuussa 2008, ja siinä on ”Don’t Let My Mother Know” mukana bonusraitana.
My Heaven Is Your Hell
My Heaven Is Your Hell on Lordin singlejulkaisu vuodelta 2004. 1000 ensimmäistä singleä sisälsi yhden kahdeksasta erilaisesta Lordi-tarrasta, joita ei ole julkaistu erikseen. Osa tarroista oli myös nimmaroitu. "My Heaven Is Your Hell" oli ensimmäinen singlejulkaisu "The Monsterican Dream"-albumilta.
Blood Red Sandman
Blood Red Sandman (vapaasti käännettynä Verenpunainen Nukkumatti) on Lordin singlejulkaisu ja musiikkivideo vuodelta 2004. Kappaleen nimi oli alun perin "Blood Red Santa", mutta nimi muutettiin, sillä arveltiin, että kappaletta soitettaisiin vain jouluna. Julkaisuajankohta olisi kappaleelle ollut aivan väärä, sillä single julkaistiin keskikesällä. Kappaleiden pituudet on merkitty singlen kansiin väärin.
"Blood Red Sandman" -kappaleen lisäksi single sisältää kappaleet "To Hell With Pop" ja "Pyromite", jotka on julkaistu myöhemmin myös Zombilation – The Greatest Cuts kokoelmalla.
"Blood Red Sandmanin" musiikkivideo on Lordin kunnianosoitus "Evil Dead"-kauhuelokuvalle. Nuoret ovat leiriytyneet metsän keskellä olevaan asumattomaan mökkiin. Mökissä he löytävät oudon laatikon ja radionauhurin, joka yllyttää hirviöt paikalle.
Loppuvuonna 2004 Isossa-Britanniassa julkaistiin promo-single ennen "The Monster Show" -kokoelmalevyn julkaisua. Promo-versio poikkeaa tavallisesta versiosta sekä kansitaiteeltaan että kappaleluetteloltaan. Ainoa yhteinen asia versioissa on nimikappale "Blood Red Sandman".
Market Square Massacre
Market Square Massacre on Lordin ensimmäinen virallinen DVD-julkaisu, joka julkaistiin 15. marraskuuta 2006. DVD sisältää muun muassa live-tallenteen Lordin keikalta Helsingin kauppatorilla, musiikkivideoita, sekä The Kin -lyhytelokuvan. DVD:n kansikuva on otettu Lordin konsertin jälkeen Helsingin kauppatorilla 25. toukokuuta 2006.
Vuonna 2009 DVD julkaistiin osana "Zombilation – The Greatest Cuts" -kokoelmalevyn digipak-versiota.
Onnen kiertolaiset
Onnen kiertolaiset on kulttimaineeseen noussut elokuva, joka kertoo kahdesta työttömästä näyttelijästä, Withnailista ja "I":sta, 1960-luvun lopun Englannissa. Mustassa komediassa näyttelijäkaverukset menevät viettämään viikonloppua maalle Withnailin sedän, Montyn, mökille.
Vuonna 1999 British Film Instituten kyselyssä "Onnen kiertolaiset" äänestettiin kaikkien aikojen 29. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Onnen kiertolaiset on esitetty Yle TV2:ssa 21. toukokuuta 1999.
Futsal-Liiga
Futsal-Liiga on Suomen Palloliiton alainen Suomen futsalin pääsarja. Palloliitto vastaa myös Futsal-Ykkösen toiminnasta. Palloliiton piirit pyörittävät futsalin alempia sarjatasoja.
Futsal-Liigan otteluita voi seurata maksutta liigaseurojen perustamassa Futsal-Liiga.TV-palvelussa.
Kaudella 2018–2019 Futsal-Liigassa pelataan 12 joukkueen kaksinkertainen runkosarja, jonka kahdeksan parasta joukkuetta etenevät pudotuspeleihin.
Jos runkosarjaottelun päättyy varsinaisella peliajalla (2x 20 min) tasan, niin pelataan 5 minuutin jatko-ottelu. Jos ottelu on senkin jälkeen tasan, voittaja ratkaistaan 10 m rangaistuspotkuilla paras kolmesta-systeemillä ja tarvittaessa jatkolaukauksin. Jatko-ottelun tai rangaistuspotkukilpailun hävinnyt joukkue saa yhden sarjapisteen ja voittaja kaksi. Varsinaisella peliajalla voittanut joukkue saa kolme sarjapistettä.
Muutoksena aikasempien kausien valintasysteemiin runkosarjan voittaja pelaa 8. sijoittunutta vastaan, runkosarjan sijalle 2 sijoittunut 7. sijoittunutta vastaan, sijalle 3 sijoittunut 6. sijoittunutta vastaan ja sijalle 4 sijoittunut 5. sijoittunutta vastaan. Kaikki pudotuspelit pelataan paras viidestä-järjestelmällä, jossa runkosarjassa paremmin sijoittuneella on kotietu.
Pudotuspelien voittaja on futsalin Suomen-mestari ja saa paikan UEFA Futsal Cupiin kaudeksi 2019–2020. Liigan viimeiseksi sijoittunut putoaa suoraan Futsal-ykköseen ja sijalle 11 sijoittunut karsii Futsal-Ykkösen sijalle 2 sijoittuneen kanssa paras kolmesta-järjestelmällä.
Futsalin Suomen-mestaruudesta kilpailtiin ensimmäisen kerran vuonna 1997. Varsinainen Futsal-Liiga aloitti toimintansa kaudella 1998–1999, jolloin joukkueita oli mukana 16.
Eniten kausia takanaan joukkueista on Espoon GFT:llä (21), Tampereen Ilveksellä (20) ja Oulun Tervareilla (17). Ensimmäistä kertaa pääsarjatasolle 2018 noussut Joutsan Seudun Pallo (JoSePa) on 47. sarjaan osallistunut joukkue. Tampereen Ilves on sarjan menestynein joukkue kahdeksalla mestaruudellaan ja 239 otteluvoitollaan. Liigamestaruuden on onnistunut voittamaan kahdeksan eri seuraa.
X-Moto
X-Moto on kaksiulotteinen motocross-peli, jossa fysiikka on tärkeä osa peliä. Perusteiltaan peli on suuremmilta osin klooni Elasto Maniasta, mutta fysiikkamalli on erilainen.
X-Motossa voi myös tallentaa omien pelien uusintoja ja lähettää niitä X-Moton sivuille. X-Motossa on kehittynyt huonetoiminto, joka mahdollistaa kavereiden kanssa kisaamisen ja huipputuloksien haamujen katselemisen. Kenttiä voi pelata korkeintaan neljän pelaajan moninpelinä.
Pelissä on tehtävänä kerätä kaikki mansikat ja päästä kukan luokse. Tosin nykyään X-Motoa voi muovata omanlaiseksi erilaisilla teema-tiedostoilla.
Peliin tehdään koko ajan lisää kenttiä, joita voi ladata pelin kautta tai pelin internet-sivuilta. Kenttiä löytyy jo yli 2000 ja lisää tulee nopeaan tahtiin. Kenttiä voi myös tehdä itse lataamalla siihen tarkoitukseen tehdyn inkscape-lisäosan nimeltään Inksmoto Level Editor.
Kenttiin voi lisätä muun muassa liikkuvia palikoita, dynaamisia tasoja ja Lua-kielisiä skriptejä.
Ja nykyään myös interaktiivisia palikoita jonka vuoksi fysiikasta tulee vielä tärkeämpi.
X-Moto kenttiin voi lisätä skriptejä. Esimerkiksi voit vaikuttaa pelin fysiikkaan, palikoihin ja sprite-grafiikkaan.
Luigi Piotti
Luigi Piotti (27. lokakuuta 1913 Milano – 19. huhtikuuta 1971 Godiasco) oli italialainen kilpa-autoilija. Hän osallistui kahdeksaan Formula 1 -sarjan MM-osakilpailuun saavuttamatta yhtään pistettä.
Pianosonaatti nro 11 (Beethoven)
Ludwig van Beethovenin pianosonaatti nro 11 B-duuri op. 22 on sävelletty vuoden 1800 loppupuolella, pitkän työstämisen jälkeen, ja se oli aikalaistenkin keskuudessa erittäin suosittu. Sonaatti julkaistiin alun perin nimellä "Grande Sonate", ja se on omistettu kreivi von Brownelle. Näin Beethoven kirjoitti Franz Anton Hoffmeisterille kirjeessään, jonka mukana hän tarjosi tätä sonaattia painettavaksi yhdessä 1. sinfoniansa, septeton op. 20 ja 2. pianokonserttonsa kanssa:
Sonaatissa on 4 osaa:
Ensimmäinen osa alkaa kolmen iskun motiivilla, josta koko sonaatin voidaan katsoa olevan johdettu. Sitä seuraa melodia, jota vasen käsi säestää nopealla säestyskuviolla. Varsinainen teema ei ole koko aikaa vallassa, vaan alku on lähinnä vain oikean ja vasemman käden vuoropuhelua. Alun kertauduttua päästään sivuteemaan, jossa muunnellaan alkuteemasta tuttuja erilaisia kuvioita, kunnes alkuteema palaa, tällä kertaa vain entistä komeampana.
Adagio alkaa yksinkertaisella teemalla, vasemman säestäessä "takovasti" muttei kuitenkaan kovaa. Sivuteema liikkuu G-duurissa, mutta pian palataan taas takaisin alun Es-duuriin. Tämä osa on lähinnä kaihoisa, ja tunnelma on lähes päinvastainen kuin ensiosassa.
Kolmas osa on menuetti B-duurissa, jossa näkyy Joseph Haydnin vaikutusta. Alku on melodinen. Sivuteemassa alkaakin tapahtua enemmän. Tremolot kiihdyttävät 
tunnelmaa, kunnes alkuteema palaa takaisin. Menuetin triossa vasen käsi soittaa laskevia kulkuja ja oikea sointuja. Trion edetessä oikeakin käsi liittyy mukaan, kunnes tunnelma jälleen rauhoittuu. Menuetti kerrataan lukuun ottamatta trioa.
Viimeinen osa on rondomuotoinen, joskin erikoisella tavalla. Pääteema on laulava ja 
sivuteema kehittelevä. Pääteema toistuu neljästi, ensimmäisellä ja toisella kerralla 
identtisesi, kolmannella kerralla vasemman käden esittämänä ja lopuksi arpeggio-oktaaveina. Sivuteema esiintyy vain kolmesti, mutta se oikeastaan vie vain tunnelmaa eteenpäin eri lailla muunneltua pääteemaa varten. Omituista on se, että pääteema on hyvin samanlainen toisen saksalaisen säveltäjän Ernst Wilhelm Wolfin B-duuri-sonaatin pääteeman kanssa, mutta Beethoven ei ollut aikanaan kuullutkaan hänestä.
Shinji Nakano
Shinji Nakano (, s. 1. huhtikuuta 1971 Osaka) on japanilainen autourheilija. Hän ajoi kausilla 1997–1998 Formula 1 -sarjassa. Hän saavutti 2 MM-pistettä ajamalla kahdesti kuudenneksi.
Nakano debytoi F1-sarjassa kauden 1997 Australian GP:ssä Prost-tallin kuljettajana. Kaudelta 1997 Nakano onnistui sijoittumaan kahdesti kuudenneksi saaden näin kaksi MM-pistettä.
Kaudeksi 1998 Prost-talli vaihtoi uusien Peugeot'n moottorien myötä Nakanon Jarno Trulliin. Nakano siirtyi tämän takia Minardi-talliin. Nakano ei onnistunut ajamaan pisteille kertaakaan koko kauden aikana. Kausi 1998 jäi samalla Nakanon viimeiseksi F1-sarjassa. Kahden kautensa aikana hän osallistui yhteensä 33 Grand Prix -kilpailuun.
F1-sarjan jälkeen Nakano kilpaili muun muassa Champ Car -sarjassa. Vuonna 2003 hän osallistui Indianapolis 500 -kilpailuun Beck Motorsportsin ratissa. Nakano osallistui vuosina 2006, 2008 ja 2011–2014 Le Mansin 24 tunnin ajoon.
Ilpoinen
Ilpoinen on kaupunginosa Turun kaakkoisosassa noin viiden kilometrin etäisyydellä Kauppatorilta. Ilpoisissa on myös päiväkoti.
Ilpoinen on 1960–70-luvuilla rakennettu kaupunginosa. Siellä on myös vanhempaa puutaloaluetta, joka syntyi 1930–40-luvuilla sotien jälkeisen asuttamisen tuloksena. Asukkaita Ilpoisissa on noin 2 795 (2008).
Asukkaista suomenkielisiä on 89,9 %, ruotsinkielisiä 6,7 % ja muunkielisiä 3,3 %. Vuonna 1978 asukkaita oli 4 170.
Koivulan liikekeskuksesta suunniteltiin 1980-luvulla lähiöiden aluekeskusta, mutta peruspalvelut ovat edelleen jakautuneet sekä Ilpoisiin että Koivulaan. Ilpoisissa on päiväkoti, peruskoulun ala-aste (1.-6. lk), kirjasto, kebab-pizzeria, pubi, pankkiautomaatti, Linnan Paja ja pieni lähikauppa. Alueelta löytyy myös seurakunta- ja nuorisotalot. Ilpoisiin kulkee bussi numero 61 talviaikaan noin 20 minuutin välein, kesällä hieman harvemmin.
Ilpoisten korkea kerrostalot on rakennettu 1960–70-luvulla. Vieressä on laaja ja vilkkaasti käytetty metsäalue kuntoilureitteineen.
Ilpoinen kuuluu aluekumppanuusprojektiin Turku74. Turku74-projekti kattaa alueet: Ilpoinen-Peltola-Koivula-Harittu-Katariina.
Ilpoisten alueen ensimmäiset 14 elementtikerrostaloa ja liikekeskus valistuivat vuonna 1969. Noin 500 asunnon lisäksi rakentuivat tilat kahdelle valintamyymälälle, postille, pankille ja seurakunnalle. Alueen pääsuunnittelijana toimi Veijo Kahra ja rakentajana Rakennus Oy. Vuonna 1972 Ilpoisissa oli 28 kerrostaloa ja niissä yhteensä noin 900 asuntoa.
VTT tutki vuonna 1978 kaikkiaan 24 uuden suomalaisen asuntoalueen rakentamiskustannuksia. Tuolloin Ilpoinen osoittautui asuinneliömetriä kohden niistä kaikkein halvimmalla rakennetuksi.
Ilpoisten alakoulussa on luokat 1–6. Joka luokka-asteella on yksi englanninrikasteinen luokka. Ilpoisten kouluun kuuluu koulurakennus, tilava piha, laaja hiekkakenttä, pieni metsä koulun toisella sivulla ja liikuntahalli sekä sen yhteydessä vuonna 2008 valmistunut lisärakennus, joka sai nimen Koulukylä. Koulun sisätiloista johtaa ovi kirjastoon, ja koulussa on myös oma ATK-luokka ja ruokala, vaikka ruoat tuodaankin muualta. Ilpoisten koulun maskotti on Ilpo-niminen nukke. Ilpoisten koululaiset kutsuvat koulua "Ilppariksi".
Ilpoisten lähiö on ollut esikuvana kirjailija Riku Korhosen esikoisromaanissa "Kahden ja yhden yön tarinoita" (2003). Romaanin miljöökuvauksessa ovat tunnistettavissa muiden muassa läheinen täyttömäki, pururata, koulu, Peltolan siirtolapuutarha, merensalmi ja kirjassa Tora-alhontieksi nimetty alueen pääkatu.
Ted Turner
Turner kävi Brownin yliopistoa mutta ei valmistunut. Hän työskenteli isänsä omistamassa mainostauluyhtiössä Atlantassa, Georgiassa, ja hänestä tuli vuonna 1960 sen haarakonttorin pääjohtaja. Turnerin isän kuoltua 1963 Tedistä tuli perheen liiketoiminnan johtaja, ja hän nosti sen takaisin tuottavaksi.
Turner osti vuonna 1970 vaikeuksiin ajautuneen atlantalaisen UHF-televisioaseman (myöhemmin nimeltään WTBS tai TBS, Turner Broadcasting System) ja teki siitä tuottavan kolmessa vuodessa. Vuonna 1975 Turnerin yhtiö oli yksi ensimmäisistä, joka käytti viestintäsatelliittia lähetyksissään valtakunnalliselle kaapelitelevision yleisölle. Turner perusti vuonna 1980 Cable News Networkin (CNN) ja vuonna 1988 Turner Network Televisionin (TNT).
Vuonna 1986 Turner osti MGM/UA Entertainment Companyn. Hän muutti joitain yhtiön elokuvakirjaston mustavalkoisia klassikkoja värielokuviksi, mikä aiheutti vastalauseita elokuva-alan ihmisiltä. Myöhemmin Turner myi MGM/UA:n sekä suuren osan Turner Broadcasting Systemistä vaikka säilyttikin siinä määräysvallan. Hän säilytti myös MGM:n elokuvakirjaston omistajuuden.
Turner perusti vuonna 1992 Cartoon Network -kanavan ja osti vuonna 1993 tuotantoyhtiöt New Line Cinema ja Castle Rock Entertainment. Time Warner osti TBS:n vuonna 1996 7,5 miljardilla dollarilla. Turnerista tuli Time Warnerin varapuheenjohtaja ja yhdistyneen yhtiön kaapelikanavien johtaja. Kun Time Warner yhdistyi AOL:ään, turnerista tuli AOL Time Warnerin varapuheenjohtaja ja vanhin neuvonantaja. Turner erosi varapuheenjohtajuudesta vuonna 2003, ja vuonna 2006 hän ilmoitti ettei enää pyri Time Warnerin johtokuntaan.
Turner tuotti vuonna 2003 elokuvat "Gods and Generals" ja "Gettysburg" ja näytteli niissä.
Turner osti Atlanta Braves -baseballseuran vuonna 1976 ja Atlanta Hawks -koripalloseuran 1977. Turner oli "Courageous"-veneen kapteeni vuonna 1977 kun se voitti America’s Cupin. Turner perusti ja sponsoroi kylmän sodan liennytykseksi tarkoitettuja Hyvän tahdon kisoja (1986–2001).
Turner asuu Floridassa USA:ssa. Hän on ollut naimisissa Julia Gale Nyen, Jane Shirley Smithin ja Jane Fondan (1991–2001) kanssa. Hänellä on viisi lasta.
Turner on suurin yksityinen maanomistaja Yhdysvalloissa. Hän omistaa 8 000 km² 11 osavaltiossa. Hän käyttää maata biisonien kantojen kasvattamiseen.
Turner on oppiarvoltaan Bachelor of Arts/Science Brownin yliopistosta.
Forbesin mukaan Ted Turnerin omaisuuden arvo oli 1,9 miljardia dollaria vuonna 2006 
ja 8,8 miljardia vuonna 2001.
Ted Turnerin säätiö UN Foundation on sitoutunut miljardin dollarin lahjoitukseen YK:lle 10. lokakuuta 2006. YK:ssa varojen käyttöä hoitaa tarkoitusta varten vuonna 1998 perustettu rahasto: United Nations Fund for International Partnerships (UNFIP). Varat ohjataan 15 vuoden aikana pääasiassa lasten terveyteen, väestökysymyksiin ja naisasiaan, ympäristöön ja rauhaan sekä turvallisuuteen ja ihmisoikeuksiin.
Palawan
Palawan on yksi Filippiinien provinsseista. Se koostuu Sulunmeren ja Etelä-Kiinan meren välissä sijaitsevista saarista, joista suurin on nimeltään Palawan.
Palawanin pinta-ala on 14 896,3 km², joten se on Filippiinien maakunnista suurin. Asukkaita on 849 469 (2015). Maakunnassa on 23 kuntaa ja yksi kaupunki, Puerto Princesa. Filippiinien hallitus pitää suurinta osaa Spratlysaarista Palawaniin kuuluvina.
Palawanin valtauskonto on kristinusko ja merkittävin kirkkokunta katolinen kirkko. Varsinkin eteläosissa on myös muslimeja.
Palawan on osa Länsi-Visayasin aluetta. Maakunnassa on kaksi Unescon maailmanperintökohdetta. Kaikkiaan maakunta koostuu 1 770 saaresta.
Benni McCarthy
Benedict Saul McCarthy (s. 12. marraskuuta 1977 Kapkaupunki) on eteläafrikkalainen entinen jalkapalloilija. Hänen pelipaikkansa oli hyökkääjä.
McCarthy aloitti ammattilaisuransa kapkaupunkilaisessa Seven Starsissa 18-vuotiaana. Debyyttikaudellaan hän teki 27 maalia 29:ssä ottelussa. Kahden Stars kauden aikana hän teki yhteensä 39 maalia 49:ssä pelaamassaan ottelussa. Hurjien maalimääriensä ansiosta McCarthy pääsi Alankomaalaisen huippujoukkueen Ajaxin farmijoukkueeseen Ajax Cape Towniin.
Vuonna 1997 McCarthy esiintyi vakuuttavasti Afrikan nuorten Cupissa ja alle 20-vuotiaiden MM-kisoissa. Hyvät esitykset kisoissa veivät Bennin Amsterdamiin Ajax:iin. Debyyttikaudellaan Ajaxissa Benni teki 9 maalia ja auttoi joukkueen liiga -ja cupmestaruuteen. Menestyksekkään kauden 1998/99 jälkeen McCarthy myytiin Espanjaan Celta Vigoon kuudella miljoonalla eurolla. Siirtosumma oli kallein eteläafrikkalaisesta jalkapalloilijasta maksettu summa.
Vaikka McCarthya pidettiin yhtenä Afrikan parhaimmista pelaajista, ei hän pystynyt vakuuttamaan Celta Vigon valmentaja Víctor Fernándezia ja peliaikaa ei tullut säännöllisesti. Kahden huonosti menneen kauden jälkeen McCarthy lainattiin portugalilaiseen FC Portoon.
Afrikan mestaruuskilpailujen jälkeen, joissa Etelä-Afrikka jäi puolivälieriin, palasi McCarthy Portoon ja auttoi kahdellatoista maalillaan joukkueen kolmannelle sijalle liigassa. Hyvän kauden jälkeen, pieneksi yllätykseksi Porto ei päättänytkään ostaa McCarthya itselleen ja Benni palasi takaisin Espanjaan.
Kaudella 2002/03 Celtassa McCarthy kulutti pääasiassa vaihtopenkkiä ja tuli peliin yleensä vaihtopelaajana. Kauden päätteeksi FC Porto osti viimein McCarthyn 3,5 miljoonalla eurolla.
Palatessaan Portoon, McCarthy löysi peli-ilonsa uudestaan ja pelasi hyvän kauden tehden 20 maalia 23:ssa pelaamassaan ottelussa. Porton valmentajan José Mourinhon johdolla joukkue voitti Portugalin liigan, supercupin ja Mestarien liigan mestaruuden. Mestarien liigassa McCarthy teki kaksi tärkeää maalia Manchester Unitedia vastaan 2. kierroksella.
Seuraavalla kaudella Porton valmentajaksi tuli entinen Celta valmentaja Fernandez, kun Mourinho meni valmentamaan Englannin Valioliiga -joukkue Chelseaa.
25. heinäkuuta 2006 kolmen Porto vuoden ja 34:n maalin jälkeen Blackburn Rovers osti hyökkääjän 2,5 miljoonalla punnalla
.
Debyyttiottelunsa Blackburnissa McCarthy teki 23. elokuuta 2006 ottelussa Evertonia vastaan. Heti ensimmäisellä kaudellaan Valioliigassa (2006–2007) McCarthy teki Blackburnin paidassa 18 maalia ja oli osumillaan koko Valioliigan toiseksi paras maalintekijä Chelsean Didier Drogban (20 maalia) jälkeen.
Maitolavan prinsessa
Maitolavan prinsessa on Anita Hirvosen studioalbumi, joka julkaistiin vuonna 1993.
Jolo
Jolo on saari Filippiineillä. Se sijaitsee Sulusaarilla Mindanaon ja Borneon välissä.
Jolon pinta-ala on 894 km² ja asukasluku noin 450 000. Jolon saarella sijaitsee Sulun maakunnan pääkaupunki Jolo. Kaupungissa asuu noin kolmannes koko saaren väestöstä.
Abu Sayyaf -järjestö otti pääsiäispäivänä 23. huhtikuuta 2000 panttivangeiksi joukon Sipadanin saarella olleita länsimaalaisia turisteja, muun muassa suomalaiset Seppo Fräntin ja Risto Vahasen, ja veivät Joloon, jossa he olivat vankeina saman vuoden syyskuun 9. päivään saakka.
Martti Tarvainen
Martti Kustaa Tarvainen (6. elokuuta 1897 Pieksämäki – 2. marraskuuta 1985 Oulu) oli suomalainen kuvanveistäjä ja taidemaalari.
Tarvainen opiskeli vuosina 1915–1917 Turun Taideyhdistyksen piirustuskoulussa ja vuosina 1924–1925 Suomen Taideyhdistyksen piirustuskoulussa.
Kaede (Inuyasha)
Kaede () on fiktiivinen henkilö manga- ja animesarja Inuyashassa.
Kaede on Kikyōn pikkusisko ja hänestä tuli kylän papitar Kikyon kuoltua. Hän on myös kylän vanhin ja samalla sen johtaja.
Sisarensa vaatimuksesta, Kaede puolusti kylää yōkaita vastaan Kagomen, Kikyon reinkarnaation, saapumiseen saakka 50 vuotta myöhemmin. Kaede on avustanut Kagomea ja Inuyashaa ja kertonut heille paljon hyödyllistä tietoa. Hän on myös taistellut kaksikon rinnalla useaan otteeseen muun muassa oni Urasueta vastaan, joka herätti Kikyon henkiin. Kaede rakasti siskoaan paljon tämän ollessa elossa, mutta ei ole tyytyväinen tämän zombie-muotoon vaan toivoisi, että tämä olisi mieluummin kuollut.
Hän on myös suojellut Kagomea ja tämän ystäviä usein. Inuyashan ollessa haavoittunut, hän ja Miroku loivat suojakentän etteivät yōkait pääsisi Inuyashan kimppuun. Kagome kutsuukin häntä usein "isoäidiksi", mutta vaikka Inuyasha ei alun jälkeen enää kutsukaan Kaedea aivan sellaisilla nimityksillä kuin "akka" tai "harppu", niin hänen käsityksensä tästä eivät aivan kylläkään muutu miksikään, vaan vähättelee häntä ikänsä tähden, ja kehottaakin pysymään mieluummin poissa toiminnasta – mutta hän tuntuu tämän tekevän silloin tällöin kuin Kaeden omaksi parhaaksi, ja Urasuen haavoitettua Kaedea kylään hyökätessään Inuyasha haistaakin ylilentävästä Urasuesta Kaeden veren, ja ilmeisesti juuri huolestumisen takia palaakin kylään, mutta tuntuu vähän pettyneeltä todetessaan Kaeden olevan vielä hengissä.
Sarjan jatkuessa pidemmälle Kaede esiintyy kuitenkin harvemmin, kunnes häntä ei nähdä juuri koskaan.
Suomi huiput – 20 hittiä
Suomi huiput – 20 hittiä on Anita Hirvosen kokoelma-albumi.
Bolivian departementit
Bolivia on jaettu yhdeksään departementtiin (). Nämä ovat (departementin pääkaupunki suluissa):Jokainen departementti on jaettu provinsseihin ().
Väkiluku ja väestötiheys vuonna 2012.
Länsi-Falkland
Länsi-Falkland (, ) on Etelä-Atlantin Falklandinsaarista toiseksi suurin. Sen erottaa Itä-Falklandista Falklandinsalmi.
Länsi-Falklandin pinta-ala on 4 532 km² ja sen välittömässä läheisyydessä sijaitsevat pienemmät saaret mukaan lukien 5 413 km².
Länsi-Falklandilla on alle kaksisataa asukasta. Suurin asutuskeskus on Port Howard saaren itärannikolla. Korkein kohta on Mount Adam 700 metriä merenpinnasta.
Hachiemon
Hachiemon () on hahmo manga- ja animesarja Inuyashassa. Hän on saanut nimensä japanilaisen sodan jumalan, Hachimanin, mukaan.
Hachiemon on tanuki ja Mirokun ystävä. Miroku kutsuu häntä yleensä lempinimellä Hachi. Hachi on todella lojaali Mirokulle ja on pelastanut hänen elämänsä, kun tämä joutui Mushinin hyökkäyksen kohteeksi. Myōgan tapaan myös Hachi on yleensä pelkurimainen.
Hachi esiintyy sarjassa melko harvoin. Yleensä hän käyttää muodonmuuttamistaitoaan muuttuakseen lentäväksi olennoksi kantaen Inuyashaa ystävineen. Hän on myös kertaalleen muuttunut Mirokuksi huijaten eri kylien asukkeja.
Toshihiko Nakajima
Toshihiko Nakajima (; 12. elokuuta 1962 Nagoya, Aichi – 8. syyskuuta 2017 Tokio) oli japanilainen ääninäyttelijä.
Päivään uuteen
Päivään uuteen on Anita Hirvosen studioalbumi, joka julkaistiin vuonna 1984.
Xanthe Terra
Xanthe Terra ("Kullankeltainen maa") on laaja alue Marsin päiväntasaajan pohjoispuolella. Alueella on Nanedi Valles -niminen laakso, joka on luultavasti veden muinoin kovertama. Xanthe Terrasta pohjoiseen sijaitsee Chryse Planitian tasanko.
Sojuz TM-25
Sojuz TM-25 oli Venäjän avaruusjärjestön 30. miehitetty lento Mir-avaruusasemalle ja 25. Sojuz-kapselin vierailu sinne. Kyseessä oli 101. Sojuz-lento. Laukaisu Sojuz-kantoraketilla Baikonurin kosmodromilta tapahtui 10. helmikuuta 1997 kello 14:09 UTC ja aluksen paluu maahan 14. elokuuta 1997 kello 9:10 UTC. Radiokutsu oli Сириус, Sirius. Lennon pituus oli miltei 185 vuorokautta.
Laukaistiin:
Varamiehistö (joka ei lentänyt)
Laskeutuivat
Jaken
Jaken () on henkilö manga- ja animesarja Inuyashassa.
Jaken on Sesshōmarun palvelija. Hän on pieni vihreä yōkai ja todella uskollinen Sesshōmarulle. Aseenaan hän kantaa sauvaa, Jintōjō, jolla hän voi syöstä liekkejä. Sillä saa myös auki Inu no Taishon haudan.
Jaken oli alun perin muiden samaa lajia edustavien demonien lordi. Hän taisteli armeijansa kanssa toista demoniheimoa vastaan, kun hänen vihollistensa johtaja sai Jakenin kuristusotteeseen. Silloin Sesshōmaru saapui ja käski tätä demonia väistämään, koska tämä oli Sesshōmarun tiellä. Demoni ei kuitenkaan totellut ja Sesshōmaru tappoi tämän samalla pelastaen Jakenin.
Nähdessään tämän Jaken käski joukkojaan siirtymään Sesshōmarun tieltä. He polvistuivat tämän eteen ja antoivat tietä. Jaken, ihastuneena Sesshōmarun voimista (ja hänen ulkonäöstään), Jaken käski joukkojaan unohtamaan hänet ja lähti Sesshōmarun mukaan. Hän kysyi vasta myöhemmin sopiko se Seshōmarulle itse.
Ajan myötä Jakenista on tullut Sesshōmarun läheisin alainen ja saanut tältä useita pieniä tehtäviä. Vaikka Sesshōmaru ei koskaan osoita Jakenille kiltteyttä, tämän palvova asenne, uskollisuus ja palvelualttius menevät usein absurdiuden puolelle: esimerkiksi jos vaikuttaa siltä, että Sesshōmaru olisi vähällä aivastaa, Jaken tekee sen tämän puolesta.
Jaken on myös tullut toimeen hyvin Rinin kanssa ja yrittänyt suojella tätä parhaansa mukaan, vaikka joskus tekeekin sen siinä toivossa, että Sesshōmaru sanoisi siitä hyvästä hänelle "jotain mukavaa".
Itä-Falkland
Itä-Falkland (, ) on Etelä-Atlantin Falklandinsaarista suurin. Falklandinsalmi erottaa sen Länsi-Falklandista.
Itä-Falklandin pinta-ala on 6 605 km². Saarella oli 2 197 asukasta vuonna 2001, mikä on enemmistö koko Falklandinsaarten väestöstä. Vuonna 1996 väkiluku oli 2 352.
Itä-Falklandilla sijaitsee Falklandinsaarten pääkaupunki Stanley. Saari on 140 kilometriä pitkä ja 88 kilometriä leveä. Sen korkein kohta kohoaa 705 metriin merenpinnasta.
Matkaenduro
Matkaenduro on moottoripyörä, joka on yhdistelmä katupyörää ja kilpaenduroa. Kutsutaan myös nimellä katuenduro, jolloin tarkoitetaan yleensä enemmän asvalttikäyttöön tarkoitettua pyörää. Suosittuja matkaenduromalleja ovat mm. BMW GS, KTM Adventure, Kawasaki KLR, Suzuki DRZ, Suzuki V-Strom ja Honda XL -sarjat.
Tyypillisiä ominaisuuksia matkaendurolle ovat pinnavanteet, suuret joustovarat, iso bensatankki, pystyssä oleva istuma-asento, yksi tai kaksi sylinteriä ja 150-220 kg painoa. Monet matkaendurot on rakennettu kisaenduron moottoria miedontamalla ja lisäämällä tieliikennekäyttöön vaadittavat ominaisuudet. Vaikka monet kuljettajat tuskin koskaan vievät pyöriään metsään, ovat monet mallit silti erittäin maastokelpoisia kuten LC4:set ja DRZ:tat. Toiset painavammat mallit ovat sitten mukavia ajaa sekä asvaltilla että sorateillä kuten GS-sarja.
Leevi Kuuranne
Leevi Asser Kuuranne (ent. Lindström, 2. helmikuuta 1915 Tampere – 19. heinäkuuta 1965 Helsinki) oli suomalainen näyttelijä. Kuuranne esiintyi muun muassa Matti Kassilan ohjaamassa elokuvassa "Komisario Palmun erehdys", jossa hän näytteli hovimestari ”Butler” Veijosta. Muita tunnettuja rooleja olivat Kustaa IV Aadolf Edvin Laineen elokuvassa "Sven Tuuva" ja torikauppias Jormalainen Jack Witikan "Pikku Pietarin pihassa".
Ammattinäyttelijän uransa Kuuranne aloitti Tampereen Teatterissa juuri ennen sotaa. Sotien välillä hän sai kiinnityksen Kemin Teatteriin. Sota-aikana hän näytteli puoli vuotta Karhumäen Teatterissa. Vuonna 1945 hänet kiinnitettiin Jyväskylän Työväen Teatteriin. Sieltä Kuuranne siirtyi Turun kaupunginteatteriin, missä hän teki suuren joukon mittavia klassisia rooleja. Vuonna 1955 Kuuranne kiinnitettiin Tampereen Teatteriin, josta hän lähti yhdessä teatterinjohtaja Sakari Puurusen kanssa Helsingin Kansanteatteri-Työväenteatteriin (nyk. Helsingin kaupunginteatteri) 1959. Kuuranne näytteli myös Radioteatterissa ja Televisioteatterissa.
Kuuranne kuoli vaikeaan sairauteen 50-vuotiaana heinäkuussa 1965. Hänet on haudattu Honkanummen hautausmaalle.
Leevi Kuuranne oli naimisissa Raili Kuuranteen (o.s. Valkola, ent. Pohjanheimo, 1919–2010) kanssa. Perheeseen syntyi viisi lasta; Veli-Pekka Kuuranne (1947), Jorma Kuuranne (1948), Jukka Kuuranne (1950), Marja-Liisa Kuuranne-Autelo (1954) ja Ilkka Kuuranne (1956). Heistä Marja-Liisa Kuuranne-Autelo on Teatterikorkeakoulun teatteritaiteen laitoksen johtaja ja lausuntataiteilija (Malla Kuuranne). Jukka Kuuranne on KOM-teatterin käyttöpäällikkö-äänisuunnittelija ja valaistustaiteilija. Perheeseen kuuluu myös televisiotuottaja ja ohjaaja Erkki Pohjanheimo Raili Kuuranteen edellisestä avioliitosta.Esko-patsaat
Kunniakirjat (vuoden parhaana palkittu)
Lähde:Suomen kansallisfilmografia
Siebel Si 204
Siebel Si 204 oli saksalainen, Siebel Fh 104:ään perustuva kaksimoottorinen matkustajakone, jota käytettiin myös pommituskonelentäjien koulukoneena toisen maailmansodan aikana.
SEAT Altea
SEAT Altea on SEATin vuosina 2004–2015 valmistama tila-automalli. Sen korvasi crossover-malli SEAT Ateca. Auto on nimetty Espanjassa sijaitsevan Altean kaupungin mukaan.
Vuoden 2004 Euro NCAP -kolaritestistä Altea sai tulokseksi täydet viisi tähteä.
Altea esiteltiin Geneven autonäyttelyssä keväällä 2004. Samana syksynä esiteltiin myös suurempi SEAT Toledo, joka on muotoilultaan hyvin samanlainen. Autot perustuvat samalle Volkswagen Groupin A5-pohjalevylle kuin esimerkiksi Volkswagen Golf V.
Bensiinimoottoreina olivat aluksi 1,6 8V (102 hv) ja 2,0 FSI (150 hv), jossa oli suorasuihkutus. Dieselmoottoreina olivat pumppusuutintyyppiset 1,9 TDI (105 hv) ja 2,0 TDI (140 hv).
Vuonna 2006 valikoimaan lisättiin 1,4 16V (85 hv), turboahdettu 2,0 TFSI (200 hv) ja 2,0-litraisen dieselin 170-hevosvoimainen versio. Pariisin autonäyttelyssä syksyllä esiteltiin pidennetty Altea XL -malli.
Seuraavana vuonna markkinoille tuli myös XL:ään perustuva Altea Freetrack, jossa on korotettu maavara ja suuremmat mustat puskurit, joilla autosta on pyritty tekemään maastokelpoisempi. Se oli saatavana etu- tai nelivetoisena.
Loppuvuonna 2006 uutena moottorina mallistoon lisättiin turboahdettu 1,8 TSI (160 hv). Vuoden 2007 lopulla tuli markkinoille 1,4 TSI (125 hv).
Vuonna 2009 Altea koki kasvojenkohotuksen, jossa se sai muun muassa uudenlaisen etupuskurin. Sisällä ohjauspyörä oli uusi ja käytetyt materiaalit aikaisempaa korkeatasoisempia. Uutena moottorina oli nestekaasua polttoaineenaan käyttävä versio 1,6-litraisesta. 2,0 TFSI:n teho nousi 211 hevosvoimaan ja 2,0 FSI poistui mallistosta. 1,9-litraisesta dieselistä tuli tarjolle 90-hevosvoimainen versio (105-hevosvoimainen poistui vuoden 2010 alussa) ja 2,0 TDI:n 170-hevosvoimainen versio muuttui yhteispaineruiskutteiseksi.
Vuoden 2009 lopulla esiteltiin yhteispaineruiskutteinen 1,6 TDI (105 hv). Seuraavan vuoden alussa 1,2 TSI (105 hv) korvasi 1,6-litraisen, josta jäi tarjolle ainoastaan nestekaasukäyttöinen versio. Syksyllä 1,9-litraisen TDI:n 90-hevosvoimainen tehoversio korvattiin samantehoisella 1,6 TDI:llä ja nyt myös 140-hevosvoimainen 2,0 TDI sai yhteispaineruiskutuksen.
1-dodekaanitioli
1-dodekaanitioli on orgaaninen yhdiste (tioli), joka on normaaliolosuhteissa olomuodoltaan väritöntä - vaaleankeltaista nestettä, jolla on tunnusomainen haju. Sen kemiallinen kaava on CHSH. 1-dodekaanitiolista käytetään myös nimityksiä "dodekyylimerkaptaani" ja "lauryylimerkaptaani".
1-dodekaanitiolin moolimassa on 202,4 g/mol, sulamispiste −7 – −9 °C, kiehumispiste 266–285 °C, suhteellinen tiheys 0,85 g/cm (vesi = 1,0 g/cm), ei liukene veteen, leimahduspiste 88 °C o.c. ja CAS-numero 112-55-0.
Ärsyttää silmiä, ihoa, ja hengitysteitä. Pitkäaikainen alistus voi aiheuttaa ihon herkistymistä. Palaessaan muodostaa myrkyllisiä yhdisteitä.
Clydesdalenhevonen
Clydesdalenhevonen on Skotlannista kotoisin oleva kylmäverinen hevosrotu.
Clydesdalenhevosen pää on hienostunut, silmät suuret, otsa leveä ja profiili suora. Kaulan tulisi olla kaartuva ja hyvin kiinnittynyt. Lavat ovat loivanpuoleiset. Selkä on tiivis, rintakehä laaja ja takaosa lihaksikas. Jalat ovat hyvin kestävät ja nivelet kookkaat. Vuohiskarvat ovat pitkät. Liikkeet ovat eloisat ja verrattain näyttävät. Säkäkorkeus on nykyisin noin 168 cm ja väritys yleensä ruunikko.
Clydesdalenhevonen on kotoisin Skotlannista, Lanarkshiren Clyden alueelta, missä sen jalostus aloitettiin 1700-luvun keskivaiheilla. Aluksi clydesdalenhevosia jalostettiin risteyttämällä paikallisia tammoja belgialaisten kylmäveristen ja flaamilaisten flanderinhevosorien kanssa. Tämä varhainen hevostyyppi tuli kuuluksi vetovoimistaan.
1800-luvulla ja erityisesti vuosisadan loppupuolella clydesdalenhevoseen sekoitettiin paljon shirehevosta, mikä kasvatti rodun kokoa. Clydesdalenhevosesta tuli nopeasti suosittu kuormajuhta hiililastien vetämiseen ja rotu levisi myös Englantiin.
Vuonna 1877 perustettiin "The Clydesdale Horse Society" Britannian ensimmäisenä kylmäverihevosrotuyhdistyksenä. Clydesdalenhevosesta tuli pian tunnettu muuallakin maailmassa kuten Australiassa sekä Pohjois- ja Etelä-Amerikassa. Rodun ensimmäinen kantakirja perustettiin vuonna 1878.
Kaskisaari
Kaskisaari () on saari läntisessä Helsingissä. Se sijaitsee Lauttasaaren ja Lehtisaaren välissä. Kaskisaari kuuluu Lehtisaaren osa-alueeseen ja Lauttasaaren kaupunginosaan. Kaskisaari on asuinalueena Suomen arvostetuimpia. Kaskisaarelle johtaa kaksi siltaa Lehtisaaren eteläkärjestä ja Lauttasaaren pohjoiskärjestä. Lauttasaaren puoleinen silta on vain kevyelle liikenteelle. Helsingin bussilinja 34:n toinen päätepysäkki on Kaskisaaressa.
Kaskisaaren historia modernina asuinalueena on melko lyhyt. Saari oli kokonaisuudessaan kahden miehen, apteekkineuvos Idmanin sekä liikemies Schusterin, omistuksessa 1950-luvun loppupuolelle saakka. Tällöin saarella sijaitsi ainoastaan kourallinen rakennuksia. Vaikka kaupunki kehittyi ja kasvoi Kaskisaaren ympärillä, ensimmäiset nykyisistä asukkaista muuttivat saarelle vasta vuonna 1961.
Falklandinsalmi
Falklandinsalmi (, ) on eteläisen Atlantin salmi, joka erottaa Itä- ja Länsi-Falklandin saaret toisistaan. Se on 80 kilometriä pitkä ja 2–32 kilometriä leveä.
John Strong löysi ja nimesi Falklandinsalmen vuonna 1690.
Länsi-Falklandin suurin asutuskeskus Port Howard sijaitsee Falklandinsalmen rannalla. Salmeen kuuluu lukuisia saaria.
Busta Rhymes
Busta Rhymes (oikealta nimeltään Trevor Smith, Jr., s. 20. toukokuuta 1972 Brooklyn, New York, New York) on yhdysvaltalainen rap-artisti ja näyttelijä.
Smithin vanhemmat erosivat hänen ollessa 12-vuotias. Hän löysi hip hopin kuuntelemalla radiosta Zulu Beats Radio Show’ta, mikä herätti hänen uransa. Kolmen vuoden päästä hän perusti yhtyeen. Smithin vanhempien ero vaikutti hänen elämäänsä, kuten myös hänen uskonnollisiin ajatuksiinsa – Smith nimesi itsensä "Born Justice God Allahiksi".
Smithin ensimmäinen kosketus hip hopiin oli vuonna 1986, kun hän meni Turtlehook Junior High Schooliin, Long Islandille. Hän perusti yhtyeen nimeltä Leaders of The New School, ystäviensä Charlie Brownin, Dinco D:n ja serkkunsa Milon kanssa. Vuonna 1989 yhtye sai levytyssopimuksen Elektra Recordsin kanssa. Kahden vuoden päästä yhtye levytti albumin "Future Without a Past". Toisen albumin ("T.I.M.E.") jälkeen yhtye hajosi ja Busta Rhymes aloitti uransa menestyvänä sooloartistina.
Kolmen vuoden päästä Busta Rhymes teki levytyssopimuksen Sheikh Shariifin kanssa ja levytti ensimmäisen soololevynsä "The Coming", joka myi platinaa. Sen ensimmäinen single oli 'Anaa Ku Waso!'. Busta aloitti myös Flipmode Squad -yhtyeensä. Vuonna 1997 hänen toinen levynsä "When Disaster Strikes" oli menestys Euroopassa. Vuonna 2001 julkaistu "Genesis" sisälsi biittejä Dr. Dreltä. Levyn julkaisun jälkeen hän siirtyi Dren Aftermath Entertainment -levy-yhtiöön, joka julkaisi vuonna 2006 "The Big Bang" -levyn.
Keväällä 2006 hänen henkivartijansa Israel Ramirez ammuttiin vanhan varaston edessä, kun Busta Rhymes oli kuvaamassa uutta videotaan.
Shefferin viiva
Shefferin viiva on propositiologiikassa konnektiivi, jolla on seuraavanlainen totuusarvotaulukko: (Shefferin viiva merkitään symbolilla |.)
Toisin sanoen Shefferin viivalla muodostettu yhdistetty lause on epätosi vain, jos sillä yhdistetyt lauseet ovat molemmat tosia, kaikissa muissa tapauksissa tosi. Se tarkoittaa siis normaalissa kielessä samaa kuin "ei molemmat". Se on nimetty yhdysvaltalaisen loogikon Henry M. Shefferin mukaan.
Elektroniikassa Shefferin viivaa vastaava looginen portti on NAND-portti.
Peircen nuoli
Peircen nuoli on propositiologiikassa konnektiivi, jolla on seuraavanlainen totuusarvotaulukko:
Peircen nuoli tarkoittaa normaalissa kielessä samaa kuin "ei eikä". Se on nimetty yhdysvaltalaisen filosofin Charles S. Peircen mukaan.
Elektroniikassa Peircen nuolta vastaava looginen portti on NOR-portti.
Savunmeri
Savunmeri eli Sawunmeri on Indonesian ja Itä-Timorin alueilla sijaitseva merialue. Sen eteläpuolella on merialueelle nimensä antanut Savun saari, itäpuolella Timor, länsipuolella Sumba ja pohjoispuolella Pienet Sundasaaret.
Savunmeri on syvimmillään noin 3 500 metriä syvä. Se on lännestä itään noin 600 kilometriä ja pohjoisesta etelään 200 kilometriä pitkä. Muun muassa Nusa Tenggara Timurin maakunnan pääkaupunki Kupang sijaitsee meren rannikolla.
Savunmeren pinta-ala on noin 105 000 km².
Helsinki City Run
Helsinki City Run (HCR) on Suomen Urheiluliiton järjestämä puolimaraton (21,0975 km), joka on lajissaan suurin tapahtuma Suomessa. HCR:n näyttämönä toimivat Helsingin luonto, järvet ja puistot. Vuonna 2012 Helsinki City Runilla oli mukana noin 16 000 juoksijaa 45 eri maasta. Osallistujista naisia oli 43 prosenttia. Vuonna 2013 osallistujia oli vajaat 18 000.
Helsinki City Run alkaa Vauhtitieltä, joka sijaitsee Helsingin Eläintarhan kentän ja Olympiastadionin kupeessa. Reitti kiertää Töölönlahden ympäri Alppilan ja Kallion kautta keskuspuistoon. Sen jälkeen reitti kulkee Ruskeasuolle ja Pikku Huopalahteen, josta juostaan keskuspuiston kautta Olympiastadionille. Reitillä on neljä huoltopistettä, joilla tarjoillaan vettä ja urheilujuomaa. Kolmen tunnin maksimiaika antaa mahdollisuuden juosta, hölkätä tai kävellä HCR:n reitin.
Vuoden 2013 Helsinki City Run järjestettiin 4. toukokuuta. Tapahtuman jälkien siivous ja liikennejärjestelyt herättivät arvostelua.Reitti todettiin tarkastusmittauksessa alimittaiseksi, sen jälkeen kun reitin pituudesta oli herännyt epäilyksiä.
Nahkatakki
Nahkatakki on nahasta valmistettu päällystakki. Nahkatakkeja valmistetaan myös tekonahasta, esimerkiksi polyuretaanista. Ne ovat halvempia kuin oikeasta nahasta valmistetut. Sitä käyttävät sekä miehet että naiset. Nahkatakki on suosittu sen monien hyvien ominaisuuksiensa johdosta joita ovat muun muassa materiaalin lujuus ja pitkäikäisyys.
Nahkatakki yhdistetään myös vahvasti moniin populaarikulttuurin ilmiöihin, rock-musiikkiin, nuoruuteen ja kapinallisuuteen.
Pitkät ja puolipitkät mustat nahkatakit ovat myös suuressa suosiossa goottikulttuurin keskuudessa. Niiteillä varustetut lyhyemmätkin nahkatakit ovat myös goottien sekä punkkarien keskuudessa hyvin yleisiä.
Teatteri Telakka
Teatteri Telakka on Tampereen keskustassa, Tullikamarin aukion laidalla, sijaitseva kulttuuritalo. Se perustettiin vuonna 1996 kun kolme ammattiteatteriryhmää; Motelli Skronkle, Moraalia teatteri ja Ryhmä Fagerholm yhdistyivät. Perustajajäsenistä mainittakoon Markku Peltola, joka tunnetaan parhaiten elokuvasta "Mies vailla menneisyyttä". Teatteri toimii noin sata vuotta vanhassa makasiinirakennuksessa, joka on kunnostettu talkoovoimin. Telakan kulttuuritalossa toimii teatterin lisäksi ravintola ja taidegalleria.
Teatteri Telakka valittiin vuoden teatteriksi vuonna 2016.
Mustapäätasku
Mustapäätasku ("Saxicola rubicola", aikaisemmin "Saxicola torquatus") on sieppojen heimoon lukeutuva pieni varpuslintu.
BirdLife Suoem Rariteettikomitean tiedotteessa 27.12.2011 todetaan: Uusien suositusten myötä Suomessa luonnonvaraisesti tavatuksi tulkittujen lintulajien luetteloon lisätään yksi uusi laji. Aiemmin lajilistalla ollut mustapäätasku jakautuu kahdeksi lajiksi: läntiset "rubicola"- ja "hibernans"-alalajien mustapäätaskut kuuluvat jatkossa lajiin "Saxicola rubicola" (“mustapäätasku”) ja itäiset alalajit "armenicus", "maurus", "stejnegeri", "variegatus" sekä läntisellä palearktisella alueella tapaamattomat "indicus" ja "przewalski" lajiin "Saxicola maurus" ("Idänpensastasku", nykyisin “Sepeltasku"). Tieteellinen nimi "Saxicola torquatus" ("Afrikantasku") säilyy Saharan eteläpuolisessa Afrikassa esiintyvän mustapäätaskulajin nimenä (lajin englanninkielinen nimi on African Stonechat).
Linnun pituus on 11,5–13 cm ja paino 13–17 g. Kooltaan ja habitukseltaan muistuttaa pensastaskua. Syksyiset nuoret linnut ja talvipukuiset naaraat ovat joskus hankalasti pensastaskusta erotettavissa. Lennossa pyrstön yläpuolen kuviointi on erilainen: mustapäätaskulta puuttuu valkea kuviointi. Juhlapukuinen koiras on helppo tuntea: pää on musta ja kaulassa leveä valkoinen sepel, rinta oranssi, selkä tumma ja yläperä valkoinen. Kaksi alalajia, joita molempia tavataan Suomessa: "rubicola" esiintyy Etelä- ja Keski-Euroopassa, "maura" Itä-Euroopassa. Äänet ja laulu poikkeavat pensastaskusta.
Euroopan vanhin rengastettu mustapäätasku on ollut saksalainen, vähintään 8 vuotta 10 kuukautta vanha yksilö.
Laaja esiintymisalue kattaa Aasian ja Euroopan, pohjoisimpia osia lukuun ottamatta, sekä Afrikan. Suomessa tavataan vuosittain, mutta pesintää ei ilmeisesti tapahdu joka vuosi. Euroopan pesimäkanta on 1–2 miljoonaa paria.
Kuivat, lyhytkortiset avomaat ja vuorenrinteet.
Pesä maassa mättäässä tai matalalla kasvillisuuden varassa. Munia 4–6, joita naaras hautoo noin 2 viikkoa.
Pienet ja keskikokoiset hyönteiset sekä muut selkärangattomat. Pyydystää sekä lentäviä että maassa tai kasvillisuudessa liikkuvia öttiäisiä.
Suomen Taikapiiri
Suomen Taikapiiri ry on Suomen ensimmäinen taikurien yhdistys. Yhdistys on perustettu vuonna 1945. Perustajajäseniä olivat Julius Sundman, Börje Stenman, Heikki Marttila, Matti Nurminen ja H. J. Viherjuuri. Taikapiirin säännöt rekisteröitiin 2.3.1946. Jäsenmäärä päätettiin aluksi rajoittaa 21 henkilöön. Taikureiden lisäksi yhdistykseen on koko ajan kuulunut muita taiteilijoita ja sitä on luonnehdittu myös taikurivetoiseksi taiteilijaseuraksi.
Taikapiirin ensimmäiseksi presidentiksi valittiin Julius Sundman, joka toimi yhdistyksen innoittajana ensimmäiset 15 vuotta ja perusti yhdessä Börje Stenmanin kanssa "Simsalabim"-lehden. Reijo Salminen, Olavi ja Jorma Airaksinen, Solmu Mäkelä, Timo Tuomivaara ja Nils Hedengren (Sirkus Papukaija -ohjelman Fakiiri Kronblom) olivat kaikki keskeisiä Taikapiirin vaikuttajia 1960- ja 1970-luvulla.
Maallikoista Taikapiiristä on kerännyt vaikutteita hypnoosista 1952 väitellyt lääketieteen ja kirurgian tohtori, Haminan teinisirkuksen perustaja Claes Cedercreutz sekä Svenska Handelshögskolanin laskennan professori Reginald Jägerhorn. Taikapiiriin kuuluivat muun muassa musiikkialan vaikuttajat Tapio Rautavaara, George de Godzinsky ja Eino Katajavuori.
Solmu Mäkelä hoiti Taikapiirin puheenjohtajuutta 1960–1994, ja hänen jälkeensä puheenjohtajaksi valittiin Timo Kulmakko, taiteilijanimeltään Timo Taikuri. Vuonna 1997 puheenjohtajaksi valittiin Markku Purho ja vuonna 2004 jälleen Timo Kulmakko. Vuodesta 2006 puheenjohtajuutta on hoitanut Robert Jägerhorn.
Yhdistys myöntää vuosittain Vuoden Taikuri -arvonimen, johon liittyy professori Kimmo Pyykön suunnittelema pronssinen Solmu Mäkelä -mitali. Arvonimen ovat saaneet seuraavat henkilöt:
Mint Tattoo
Mint Tattoo oli yhdysvaltalainen blues rock -trio. Yhtye perustettiin San Franciscossa 1968.
Yhtyeessä soittivat Bruce Stephens (laulu, kitara) Ralph Kellog (basso, koskettimet) ja Gregg Thomas (rummut). Mint Tattoo julkaisi yhden levyn "Mint Tattoo" vuonna 1968. Mint Tattoon hajottua Stephens ja Kellog soittivat myöhemmin vielä yhdessä Blue Cheer -yhtyeessä. Gregg Thomas liittyi yhtyeeseen Fabulous Rhinestones.
Bifenyyli
Bifenyyli on kiinteä aromaattinen yhdiste, jota kutsutaan myös nimillä difenyyli, fenyylibentseeni tai dibentseeni. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on CH ja rakennekaava CHCH. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70 °C, kiehumispiste 256 °C, tiheys 1,04 g/cm (vesi = 1,0 g/cm), leimahduspiste 113 °C c.c., itsesyttymislämpötila 540 °C ja CAS-numero 92-52-4.
Bifenyyliä saadaan tislaamalla raakaöljystä ja maakaasusta. Sitä sai käyttää elintarvikeissa 27.11.2006 saakka ainoastaan sitrushedelmien pintakäsittelyssä. Aine estää homeen ja sienien kasvamista. Bifenyylin E-koodi on E 230. Aine on myrkyllistä.
Bifenyyliä käytetään lähtöaineena tuotettaessa polykloorattujen bifenyylien aineryhmään (CHCl) kuuluvia aineita, joista käytetään yleisesti lyhennettä PCB.
Bi- ja difenyyli voi kulkeutua elimistöön joko hengitysteitse tai nielemällä. Sen vaikutuksia ovat mm. punoitus ja kipu silmissä sekä ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen ja henkilön kuolemaan. Suomessa bifenyylialtistuksesta johtuvia kuolemantapauksia oli 1970-luvulla erityisesti Nokian Paperitehtaalla. Aineella käsiteltiin hedelmien suojapapereita.
Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. Bifenyyli ei ole kuitenkaan EU-ohjeensa mukaan myrkky, vaan ärsyttävä ja ympäristölle vaarallinen aine: LD50-arvo suun kautta rotalla 2 400 mg/kg.
NIOSH Immediately Dangerous To Life or Health Concentration (IDLH): 100 mg/m
Alessandro Birindelli
Alessandro Birindelli (s. 12. marraskuuta 1974, Pisa) on italialainen jalkapalloilija. Hän edusti Italian Serie A:ssa pelaavaa Juventusta vuodesta 1997 vuoteen 2008, vaikka oli enemmän tai vähemmän vaihtopelaajan roolissa. Vuonna 2008 hän siirtyi Serie B:n Pisa Calcion riveihin. Birindelli edusti ennen Juventusta Empolia.
Kerttu Aitola
Kerttu Aitola (s. 9. maaliskuuta 1979 Espoo) on suomalainen kirjailija ja tutkija. Hänen esikoisteoksensa, pääkaupunkiseudulle sijoittuva nuortenromaani "Lisempää laiffia", ilmestyi 2000. Toinen romaani, 2004 ilmestynyt "Lontoonrakeita", sijoittuu Lontooseen. Molempien kirjojen päähenkilöt ovat nuoria opiskelijoita.
Aitola väitteli 2012 Aalto-yliopiston perustieteiden korkeakoulussa tekniikan tohtoriksi väitöskirjalla ”Hiilinanomateriaalit väriaineaurinkokennon vastaelektrodeina”. Hän on työskennellyt väittelynsä jälkeen tutkijatohtorina Dalianin teknillisessä yliopistossa, Kungliga Tekniska Högskolanissa Tukholmassa ja Uppsalan yliopistossa.
Stockport
Stockport on kaupunki Suur-Manchesterin alueella Luoteis-Englannissa. Vuonna 2001 kaupungissa arvioitiin olevan noin 136 082 asukasta, ja koko Stockportin kunnassa yhteensä 284 528 asukasta. Liverpooliin laskeva Merseyjoki alkaa Stockportista, missä Goyt- ja Tamejoet kohtaavat. M60-moottoritie kulkee Stockportin halki ja mielenkiintoisen akveduktin näköisen kaarisillan ali Stockportin eritasoliittymässä. Se on eräs Länsi-Euroopan suurimpia tiilirakennelmia, ja hieno näyte Viktorian aikakauden rakennustaidosta.
Stockoportista tulevat jalkapalloseura Stockport County sekä Englannin pääsarjassa pelaava rugby union -joukkue Sale Sharks. Molempien kotikenttänä toimii Edgeley Park.